**ארז קמיניץ** (נולד במאי 1970) הוא משפטן ישראלי. בין השנים 2013–2021 שימש כמשנה ליועץ המשפטי לממשלה לענייני המשפט האזרחי.

ביוגרפיה
--------

ארז קמיניץ נולד בשנת 1970 לאהרון וחוה קמיניץ וגדל בחולון. למד לתואר ראשון במשפטים באוניברסיטת תל אביב ולאחר מכן לתואר שני במשפטים באוניברסיטה העברית אותו סיים בהצטיינות. לאחר סיום לימודיו עבד שלוש שנים במשרד עורכי דין פרטי.

בשנת 2001 הצטרף למחלקת ייעוץ וחקיקה (משפט אזרחי) במשרד המשפטים. הוא ריכז את טיפול המחלקה, הן בייעוץ למשרדי הממשלה והן בהליכי חקיקה, במספר נושאים, ובהם דיני קניין, דיני ירושה, דיני נאמנות, דיני התיישנות ודיני התכנון והבנייה. בהמשך אף מונה לראש אשכול נדל"ן. במקביל שימש חבר בוועדות הקודיפיקציה של חוק ההתיישנות וחוק הירושה.

### פעילות כמשנה ליועץ המשפטי לממשלה

באוקטובר 2013 אישרה הממשלה את מינויו של קמיניץ למשנה ליועץ המשפטי לממשלה לעניינים אזרחיים לאחר שוועדת איתור ממשלתית המליצה פה אחד על מינויו. ביוני 2014 הוציא קמיניץ הנחיה לפיה לראש רשות מושעה אסור להתערב בשום צורה בניהול הרשות. במאי 2015 הורה למזכיר הממשלה אביחי מנדלבליט לצרף לקבינט הדיור את השר להגנת הסביבה. בנובמבר 2015 ביטל את הנחיית המועצה הארצית לתכנון ולבנייה לוועדות המקומיות לחשב זכויות הבנייה בפרויקטי הריסה ובנייה במסגרת תמ"א 38 על פי הפרשנות המרחיבה, וקבע כי המצב החוקי הנוכחי מחייב פרשנות מצמצמת.

בשנת 2016 עמד בראשות ועדה לקביעת דרכי התמודדות עם תופעת הבנייה הבלתי חוקית. כהמשך לכך, בתחילת שנת 2017 יזם תיקון חקיקה להחמרת הענישה על עבירות תכנון ובניה, שנקרא על שמו "חוק קמיניץ". במהלך שנת 2017 הועברה לקמיניץ האחריות על תחום המקרקעין ביהודה ושומרון, תחום שהיה עד אז באחריות המשנה דינה זילבר.

קמיניץ צוין ברשימת "100 המשפיעים בישראל" לשנת 2017 של העיתון "TheMarker" במקום 44.

מרצה בכנס השנתי של לשכת עורכי הדין ומשתתף כמרצה אורח ב"קליניקת ייעוץ וחקיקה" של אוניברסיטת בר-אילן.

בסוף אוקטובר 2021 סיים קמיניץ את תפקידו בייעוץ המשפטי לממשלה.

משפחה
-----

קמיניץ מתגורר במודיעין-מכבים-רעות, נשוי לדלית זמיר, היועצת המשפטית של משרד האנרגיה והתשתיות, ואב לשלושה.

מאמרים והרצאות
--------------

* דיני ההתיישנות בקודקס האזרחי – שיקולים בקביעת ההסדרים החדשים ובפרשנותם | ארז קמיניץ (כרך ד)פורסם ב-01/01/2006 מאת אתר משפט ועסקים, "משפט ועסקים", בהוצאת המרכז הבינתחומי הרצליה
* הרצאה במושב לשכת שמאי ישראל (סרטון)
* פאנל בנושא חוק המכר, תכנון ובניה והתחדשות עירונית (סרטון)
* הרצאה מכון ון ליר, בנושא "מירון – למי היא שייכת?", סרטון באתר יוטיוב
* 2004 - שלושה בתים וגעגוע, "שורשים במשפט", באתר משרד המשפטים, 11 באפריל 2019
* אתר למנויים בלבד מירב ארלוזורוב, האיש החזק של עולם הנדל"ן בישראל: "אני קמיניץ ההורס, בגלל ניצול פוליטי ציני", באתר TheMarker‏, 28 באוקטובר 2021

קישורים חיצוניים
----------------

* אתר למנויים בלבד ניר גונטז', "המציאות מעבר לחומות היא מציאות הזויה. בסדר. כולם אומרים ו-וואללה, ייצרנו פתרונות שיש בהם העלמת עין. הם לא מעוניינים. הם רוצים לחץ מים גם בקומה 12", באתר הארץ, 10 במרץ 2016
* אתר למנויים בלבד אפרת נוימן ועידו באום, "אם הגל השני יקשה על שוכרי דירות, נתערב בחוזים", באתר TheMarker‏, 2 באוגוסט 2020

הערות שוליים
------------

1. 1 2 3  יובל יועז, ‏מסתמן: עו"ד ארז קמיניץ ימונה למשנה ליועמ"ש לעניינים אזרחיים, באתר גלובס, 15 באוקטובר 2013
2. ↑  אישור מינוי משנה ליועץ המשפטי לממשלה (משפט אזרחי) במשרד המשפטים באתר משרד ראש הממשלה
3. ↑  חן מענית, ‏היועמ"ש לראשי ערים מושעים: אל תתערבו בניהול הרשות, באתר גלובס, 16 ביוני 2014
4. ↑  המשנה ליועמ"ש דורש: לשלב את השר להגנת הסביבה בקבינט הדיור
5. ↑  אורי חודי, ‏המשנה ליועמ"ש בהחלטה שמחזירה את אי-הוודאות לתמ"א 38, באתר גלובס, 30 בנובמבר 2015
6. ↑  היועמ"ש יאמץ שורת החלטות בנוגע לאכיפה בתחום הבניה הבלתי חוקית
7. ↑  אתר למנויים בלבד יהונתן ליס, החוק שיחמיר ענישה על עבירות בנייה יובא השבוע לאישור סופי בכנסת, באתר הארץ, 2 באפריל 2017
8. ↑  ערוץ 20
9. ↑  רשימת 100 המשפיעים בישראל נחשפת - TheMarker, באתר www.themarker.com
10. ↑  רשימת 100 המשפיעים בישראל נחשפת - TheMarker, באתר www.themarker.com
11. ↑  חוברת בהוצאת לשכת עורכי הדין
12. ↑  אוניברסיטת בר-אילן